बाल मजदूरी के लिए बिहार से लाए बच्चे चाइल्ड वेलफेयर कमेटी को सौंपे, 4 पर केस
थानाजीआरपी ने बिहार से बाल मजदूरी के लिए लाए बच्चों को चाइल्ड वेल्फेयर कमेटी (सीडब्ल्यूसी) को सौंप दिया है। जीआरपी पुलिस ने बच्चे खरीदफरोख्त का केस दर्ज कर जांच शुरू की है। पुलिस को शक है कि बच्चे काम के लिए बेचे जा रहे थे।
एएसआई सुरिंदर सिंह ने बताया कि उनको बचपन बचाओ आंदोलन के हरचरण सिंह ने कटिहार से अमृतसर आने जाने वाली कटिहार एक्सप्रेस में बच्चों को बेचने वाले गिरोह के बारे सूचना दी थी। इसके बाद जालंधर सिटी रेलवे स्टेशन से उनको पकड़ा गया था। आरोपियों पर चाइल्ड वेलफेयर सोसायटी के सुरिंद्र सैनी की शिकायत पर एफआईआर दर्ज की गई है। थाना जीआरपी के एसपी लखविंदर सिंह खैहरा ने कहा मामला संगीन है जिसकी जांच एसएचओ करनैल सिंह को सौंपी गई है। उन्होंने बताया आरोपी जारूल पुत्र मुहम्मद अलाउदीन, हसीबुल पुत्र रिआसूदीन, कादर पुत्र मोहम्मद हिमाजूदीन अश्क पुत्र मइनुदीन निवासी किशनगंज बिहार को कोर्ट में पेश कर रिमांड पर लिया जाएगा।पुलिस को शक है कि उनके संबंध बच्चों की खरीदफरोख्त करने वाले बड़े गैंग से हो सकते हैं।
hin_Deva hin_Deva hin_Deva